Dewleta tirke ya îşxalkere îdîa kerdbi ke 3 şerwanê QSDyî wexto ke xîret kerdêne debikewê herêmanê îşxalkerdeyan şehîd bîyê.
Merkezê Çapemenîye yê QSDyî derheqê îdîayan de na eşkerayîye daye:
''21ê sibate de Wezaretê Pawitişî yê dewleta tirke ya îşxalkere hesabanê xo yê fermîyan de xeberêke vila kerde. Goreyê na xebere 3 şerwanê ma wexto ke xîret kerdêne derbazê herêman ê îşxalkerdeyan bîyêne ameyî şehîdkerdene. Na xebere raşt nîya. Nê herêman de qet yew hêzê ma çin o. Dewleta tirke hêrişanê vera Rojawanî de sivîlan kena hedef, pê xeberanê winasênan zî şerê taybetî kena. Ganî şarê ma û rayaumîmîye vera nê xebera şîyar bibê.''
